'Home', novi album Jima Brickmana
“Welcome Home”, jedna je od 18 originalnih skladbi na Jimovom novom albumu
Jim Brickman nastupao je na pozornicama diljem svijeta, no nikada do sada na jednoj od najpoznatijih, The Grand Ole Opry u Nashvilleu, u saveznoj državi Tennessee Jim Brickman nastupao je na pozornicama diljem svijeta, no nikada na jednoj od najpoznatijih, The Grand Ole Opry u Nashvilleu, u saveznoj državi Tennessee. 6. studenog Jim je održao svoj debitantski nastup na ovoj pozornici, sa Victoriom Shaw, i njegovom hit skladbom “The gift”. Također je pratio TV voditeljicu Robin Meade u izvedbi skladbe pod naslovom “Welcome Home”, posvećene američkim vojnicima koji se vraćaju kućama. “Welcome Home”, jedna je od 18 originalnih skladbi na Jimovom novom albumu, na kom se između ostalih, pojavljuju i australski pop pjevač Delta Goodrem, kanadski vokalist Mark Masri, country zvijezda Ty Herndon, te finalist natjecanja “American Idol”, Matt Giraud. Naravno, na albumu se može čuti dosta Jimovih solo izvedbi na klaviru, kao što je i ovaj, u skladbi “Sunday Drive”. Jim Brickman prvi je puta izučavao klasični klavir na Cleveland Institute of Music. Njegov je debitantski album “No Words” izašao na vrhuncu glazbenog New Age-a, 1994. godine. Bio je to prvi puta u sedam godina da je legendarna New Age diskografska kuća Windham Hill records potpisala ugovor sa jednim solistom. Danas, Jim je prilično zauzet nastupima, kao i radom u studiju. Uz to, voditelj je radijskog programa “Your Weekend”, u kom se mogu čuti intervjui s poznatim pjevačima, izvješća iz svijeta zabave, kao i pop glazba. Jedan tjedan u godini, Jim nastupa na seriji koncerata na krstarenju za svoje obožavatelje. 2011. to će biti krstarenje po havajskom otočju. Njegova serija blagdanskih koncerata uključuje 30 američkih gradova, a Jim će tom prilikom svirati najpopularnije blagdanske skladbe, kao i novi singl, “Thank You”, na kojem nastupa vocalist Matt Giraud.